CELEX: 62014TN0799
Language: et
Date: 2014-12-05 00:00:00
Title: Kohtuasi T-799/14: 5. detsembril 2014 esitatud hagi – Gazprom Neft versus nõukogu

9.3.2015   
            
            
               ET
            
            
               Euroopa Liidu Teataja
            
            
               C 81/22
            
         5. detsembril 2014 esitatud hagi – Gazprom Neft versus nõukogu
   (Kohtuasi T-799/14)
   (2015/C 081/29)
   Kohtumenetluse keel: inglise
   
      Pooled
   
   
      Hageja: Gazprom Neft OAO (Sankt Peterburg, Venemaa) (esindajad: õigusnõunik L. Van den Hende ja solicitor S. Cogman)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 8. septembri 2014. aasta otsuse 2014/659/ÜVJP (1) artikli 1 lõige 3, millega lisatakse otsusesse 2014/512/ÜVJP artikkel 4a;
            
         
               —
            
            
               tühistada nõukogu 8. septembri 2014. aasta määruse nr 960/2014 (2) artikli 1 lõige 3, millega lisatakse nõukogu määrusesse nr 833/2014 artikkel 3a;
            
         
               —
            
            
               tühistada nõukogu otsuse 2014/659/ÜVJP artikli 1 lõige 1 ja lisa osas, milles nendega lisatakse nõukogu otsusesse 2014/512/ÜVJP artikli 1 lõike 2 punktid b–d, artikli 1 lõike 3 ja III lisa, osas, milles need sätted puudutavad hagejat;
            
         
               —
            
            
               tühistada nõukogu määruse nr 960/2014 artikli 1 lõige 5, artikli 1 lõige 9 ja III lisa osas, milles nendega lisatakse nõukogu määrusesse nr 833/2014 artikli 5 lõike 2 punktid b–d, artikli 5 lõike 3 ja VI lisa, osas, milles need sätted puudutavad hagejat;
            
         
               —
            
            
               tühistada nõukogu otsuse 2014/659/ÜVJP artikli 1 lõige 4, mis asendab nõukogu otsuse 2014/512/ÜVJP artikli 7 lõike 1 punkti a, osas, milles see säte puudutab hagejat;
            
         
               —
            
            
               tühistada nõukogu määruse (EL) nr 960/2014 artikli 1 punkt 5a, mis asendab nõukogu määruse (EL) nr 833/2014 artikli 11 lõike 1 punkti a, osas, milles see säte puudutab hagejat; ja
            
         
               —
            
            
               mõista käesoleva menetlusega seotud hageja kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimene väide, mille kohaselt rikuti Euroopa Liidu toimimise lepingu („ELTL”) artiklit 296 ebapiisavate põhjenduste tõttu, kuna muu hulgas ei nõukogu otsuses 2014/659/ÜVJP ega nõukogu määruses nr 960/2014 isegi ei püüta selgitada, miks hageja ebakonventsionaalsete nafta-projektide suhtes kohaldatakse piiravaid meetmeid.
            
         
               —
            
            
               Teine väide, mille kohaselt ei ole ELTL artikkel 215 nõukogu määruse nr 960/2014 vaidlustatud sätete sobiv õiguslik alus ja Euroopa Liidu lepingu artikkel 29 ei ole nõukogu otsuse 2014/659/ÜVJP sobiv õiguslik alus.
            
         
               —
            
            
               Kolmas väide, mille kohaselt rikuvad vaidlustatud sätted EL ja Venemaa vahel sõlmitud partnerlus- ja koostöölepingut (3).
            
         
               —
            
            
               Neljas väide, mille kohaselt on rikutud proportsionaalsuspõhimõtet ja põhiõigusi. Vaidlustatud sätted kujutavad endast ebaproportsionaalset sekkumist hageja ettevõtlusvabadusse ja omandiõigusesse. Need sätted ei ole taotletud eesmärkide saavutamiseks sobivad (ega seetõttu ka vajalikud) ja asetavad talle igal juhul sellise koormuse, mis kaalub üles mis tahes kasu.
            
         
      (1)  Nõukogu 8. septembri 2014. aasta otsus 2014/659/ÜVJP, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 271, lk 54).
   
      (2)  Nõukogu 8. septembri 2014. aasta määrus (EL) nr 960/2014, millega muudetakse määrust (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 271, lk 3).
   
      (3)  Nõukogu ja komisjoni 30. oktoobri 1997. aasta otsus, millega sõlmitakse partnerlus- ja koostööleping ühelt poolt Euroopa Ühenduste ja selle liikmesriikide ning teiselt poolt Venemaa Föderatsioni vahel (EÜT L 327, lk 1).